Bryan Cristante

Bryan Cristante (; lahir 3 Mac 1995) merupakan seorang pemain bola sepak Itali yang beraksi di posisi pemain tengah untuk kelab Serie A, Roma dan pasukan kebangsaan Itali.

 Kerjaya kelab 

Kerjaya awal
Cristante telah dilahirkan di San Vito al Tagliamento tetapi dibesarkan di San Giovanni di Casarsa. Di sana, beliau telah didedahkan dengan permainan bola sepak dan mula bermain sukan itu sejak usia kanak-kanak lagi. Beliau telah berpindah ke Liventina Gorghense, sebuah kelab amatur di Wilayah Treviso sebelum menyertai A.C. Milan pada tahun 2009.

Milan
Cristante telah melakukan penampilan sulungnya untuk Milan pada 6 Disember 2011 semasa berusia 16 tahun dan 278 hari. Beliau beraksi dalam perlawanan Liga Juara-Juara Eropah selepas menggantikan Robinho ketika menentang Viktoria Plzeň. Beliau menjadi pemain Milan termuda yang melakukan penampilan sulung dalam pentas Liga Juara-Juara selain pemain muda ketiga kelab yang tampil untuk beraksi.

Cristante telah dipilih sebagai pemain terbaik di Torneo di Viareggio 2013. Pada 4 Mac 2013, Cristante telah menandantangani kontrak pertamanya sekali gus meletakkannya sebagai pemain Milan sehingga tahun 2018. Beliau mula menyertai skuad senior pada permulaan musim 2013–14.

Pada  10 November 2013, beliau melakukan penampilan sulungnya di Serie A dengan menggantikan Kaká dalam aksi menentang Chievo Verona yang berkesudahan seri tanpa jaringan. Beliau menjaringkan gol pertamanya untuk Milan pada 6 Januari 2014 ketika menentang Atalanta.

Benfica
Pada 1 September 2014, Cristante telah menandatangani kontrak selama lima tahun bersama kelab gergasi Portugal, Benfica dengan perpindahan bernilai €4.84 juta.

Pada 12 Disember, beliau melakukan penampilan sulungnya dalam aksi Primeira Liga menentang Vitória Setúbal. Pada 14 Januari, beliau telah merekodkan gol pertamanya untuk Benfica dalam pusingan ketiga Piala Liga Portugal menentang Arouca.

Atalanta
Cristante berpindah ke Atalanta secara pinjaman dari Benfica pada Januari 2017. Atalanta kemudian membawa masuk Cristante secara tetap pada musim panas 2018.

Roma
Pada 8 Jun 2018, Cristante telah dipinjam ke Roma selama satu tahun dari Atalanta. Pada 28 Februari 2019, Roma telah melakukan rundingan untuk membawa masuk Cristante secara tetap ke sana.

 Kerjaya antarabangsa 
Cristante telah dipanggil oleh pasukan kebangsaan Itali untuk menghadapi perlawanan kelayakan Piala Dunia 2018 menentang Macedonia dan Albania dan masing-masing pada 6 dan 9 Oktober. Pada 6 Oktober, beliau tampil melakukan penampilan sulungnya untuk skuad Azzurri dengan menjadi pemain gantian pada separuh masa kedua ketika menentang Macedonia yang berkesudahan kedua-dua pasukan terikat seri 1–1.

 Statistik kerjaya 
Kelab
.
KelabMusimLigaPialaEropahTermasuk kejohanan Liga Juara-Juara Eropah dan Liga Europa LainTermasuk kejohanan Taça da Liga dan Supercoppa ItalianaJumlahKmnclnGolKmnclnGolKmnclnGolKmnclnGolKmnclnGol Milan2011–1200001000102012–13000000—002013–1431100041Jumlah3110100051 Benfica2014–15503030411512015–162000201050Jumlah70305051201 Palermo2015–164000—40 Pescara2016–1716020—180 Atalanta2016–1712300—1232017–183693083—4712Jumlah48123083—5915 Roma2018–193542070—4442019–2031000031Jumlah3852070—475Jumlah kerjaya116181102135115322

Antarabangsa

 Pasukan kebangsaan ItaliTahunGol201710201850Jumlah60

 Pencapaian 

Kelab
Benfica
Primeira Liga: 2014–15, 2015–16
Taça da Liga: 2014–15, 2015–16

Individu
 Torneo di Viareggio – Golden Boy: 2013

 Catatan 

 Pautan luar 
 FIGC Profile 



Category:Kelahiran 1995
Category:Orang hidup
Category:Pemain bola sepak Itali
Category:Pemain A.C. Milan
Category:Pemain SL Benfica
Category:Pemain S.S.D. Palermo
Category:Pemain Delfino Pescara 1936
Category:Pemain Atalanta B.C.
Category:Pemain A.S. Roma
Kategori:Pemain UEFA Euro 2020
Kategori:Pemain UEFA Euro 2024